text: Kirke i Aabenraa hylder deres frivillige
  22 juni 2014 kl. 13.18
  Sct. Nicolai Kirke i Aabenraa er dybt afhængige af frivillige, når de fx skal arrangere spaghettigudstjenester. Søndag holder de fest for at fejre deres frivillige.
  Listen over arrangementer ud over den normale gudstjeneste er lang i Sct. Nicolai Kirke, der har alt fra aftensang til børnekirke og gospelarrangementer. Festen i dag var en tak til deres frivillige, der er nødvendige for at holde arrangementerne kørende.
  Dagen startede med en festgudtjeneste og blev senere fulgt af en treretters menu betalt af menighedsrådet. Derudover kårede kirken også ?årets frivillig?. Den pris vandt Kirsten Borella Carlson, der har været frivillig i 15 år.
  - Det var meget rørende, og jeg er meget taknemmelig. Jeg synes jeg det er en pris i sig selv at få lov til at være frivillig her, siger Kirsten Borella Carlson til TV SYD.
  